Apstiprināts

iepirkuma komisijā

2017. gada 5. jūnijā

Sēdes protokols Nr.1

Ar 2017. gada 21. jūnija precizējumiem

Sēdes protokols Nr.2

Ar 2017.gada 4.jūlija precizējumiem

Sēdes protokols Nr.3

**RĪGAS TEHNISKĀS UNIVERSITĀTES**

**ATKLĀTA KONKURSA**

**„Optisko šķiedru sakaru līniju noma, Rīgas Tehniskās universitātes filiāļu pieslēgumu, Interneta pakalpojumu un autonomu sistēmu uzturēšanas pakalpojumu sniegšana”**

**ID Nr. RTU-2017/28**

Rīga, 2017

1. **VISPĀRĪGĀ INFORMĀCIJA**
   1. **Konkurss -** atklāts konkurss „*Optisko šķiedru sakaru līniju noma, RTU filiāļu pieslēgumu, Interneta pakalpojumu un autonomu sistēmu uzturēšanas pakalpojumu sniegšana”.*
   2. **Iepirkuma identifikācijas numurs**: RTU-2017/28.
   3. **Pasūtītājs:**

Rīgas Tehniskā universitāte (turpmāk arī RTU).

Adrese: Kaļķu iela 1, Rīga, LV – 1658.

Izglītības iestādes reģistrācijas Nr. 3341000709, PVN reģistrācijas Nr. LV90000068977.

RTU mājaslapa: [www.rtu.lv](http://www.rtu.lv).

* 1. **Piegādātājs** - fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū sniegt iepirkuma priekšmetā paredzētos pakalpojumus (turpmāk arī ieinteresētais piegādātājs).
  2. **Pretendents** – Piegādātājs, kurš ir iesniedzis piedāvājumu.
  3. **Komisija –** Rīgas Tehniskās universitātes iepirkuma komisija, kas pilnvarota organizēt konkursu.
  4. **Informācija par iepirkuma priekšmetu:**
     1. Iepirkuma priekšmets ir **optisko šķiedru sakaru līniju ierīkošana un to noma, Rīgas Tehniskās universitātes, turpmāk tekstā - RTU, filiāļu pieslēgumu, Interneta pakalpojumu un autonomu sistēmu uzturēšanas pakalpojumu sniegšana**, turpmāk Nolikuma tekstā saukti – Pakalpojumi, saskaņā ar tehnisko specifikāciju (pielikums Nr.3), kas sadalīts 5 (piecās) šādās iepirkuma daļās:

1.iepirkuma daļa - „RTU pamattīkla optisko šķiedru sakaru līniju noma”, turpmāk tekstā - 1.iepirkuma daļa;

2.iepirkuma daļa - „RTU fakultāšu optisko šķiedru sakaru līniju noma”, turpmāk tekstā -2.iepirkuma daļa;

3.iepirkuma daļa - „RTU filiāļu pieslēgumu punktu izveide un to darbības nodrošināšana”, turpmāk tekstā - 3.iepirkuma daļa;

4.iepirkuma daļa - „Interneta pieslēgumu izveide RTU objektos un to darbības nodrošināšana”, turpmāk tekstā - 4.iepirkuma daļa;

5.iepirkuma daļa - „Pieslēguma pie SMILE apmaiņas punkta TV tornī izveide un tā darbības nodrošināšana”, turpmāk tekstā - 5.iepirkuma daļa.

* + 1. CPV nomenklatūras kods: [72000000-5](http://www.iub.gov.lv/iubcpv/parent/8260/clasif/main/) (IT pakalpojumi, konsultēšana, programmatūras izstrāde, internets un atbalsts).
    2. Pasūtītājs organizē objektu apskati pēc Pretendentu pieprasījuma. Pretendenti pieprasījumu par objektu apskati nosūta elektroniski ne vēlāk kā līdz 2017.gada 30.jūnijam plkst. 17:00 RTU Komunikācijas infrastruktūras nodaļas vadītājam Ruslanam Dudkinam uz elektroniskā pasta adresi: [ruslans.dudkins@rtu.lv](mailto:ruslans.dudkins@rtu.lv), norādot Pretendenta nosaukumu, Pretendenta pilnvarotās personas vārdu, uzvārdu un amatu, tālruņa un faksa numuru, e-pasta adresi, kā arī Pretendenta personu sarakstu (norādot vārdu, uzvārdu, amatu, tālruņa numuru), kuras piedalīsies objektu apskatē. Objekta apskate nav obligāts nosacījums pretendenta dalībai iepirkumā.
    3. Iepirkuma līguma izpildes vieta – Pakalpojumu izpildes vietas: saskaņā ar tehniskajā specifikācijā norādītajām adresēm (pielikums Nr.2);
    4. Iepirkuma Līguma izpildes laiks: 60 (sešdesmit) mēneši no iepirkuma līguma noslēgšanas dienas;
    5. Pakalpojumu ierīkošanas termiņi: ne vēlāk 90 (deviņdesmit) dienu laikā no iepirkuma līguma spēkā stāšanās dienas.
  1. **Piedāvājuma izvēles kritērijs:** Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai cenu.
  2. **Iepirkuma līgums:** pievienots konkursa nolikuma 8.pielikumā.
  3. Iepirkuma komisijas un pretendentu tiesības un pienākumi ir noteikti Konkursa nolikumā un Publisko iepirkumu likumā (turpmāk – PIL).
  4. **Konkursa dokumentu saņemšana un citi nosacījumi:**
     1. ar Konkursa nolikumu var iepazīties, lejupielādējot to RTU tīmekļvietnē [www.rtu.lv](http://www.rtu.lv) sadaļā “*Publiskie iepirkumi”* vai Rīgas Tehniskās universitātes Iepirkumu nodaļā Kaļķu ielā 1 – 322, Rīgā, darba dienās, **līdz 2017. gada 14. jūlijam,** no plkst. 8:30 līdz 17:00;
     2. Pasūtītāja kontaktpersona, kura ir tiesīga iepirkuma procedūras gaitā sniegt informāciju: RTU Iepirkumu nodaļas vecākais iepirkumu speciāliste **Iveta Benga**, tālrunis: 67089767, e-pasts: [iveta.benga@rtu.lv](mailto:iveta.benga@rtu.lv), fakss: 67089710.
  5. **Papildu informācijas pieprasīšana un sniegšana:**
     1. informācijas apmaiņa starp Pasūtītāju, Piegādātāju vai Pretendentu notiek pa pastu (Kaļķu iela 1 – 310, Rīga, LV-1658), faksu (67089710), elektroniski uz e-pastu: [iveta.benga@rtu.lv](mailto:iveta.benga@rtu.lv) (saskaņā ar PIL 38. panta trešo daļu), pa tālruni 67089019;
     2. ja Piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Pasūtītājs to sniedz piecu darbdienu laikā, bet ne vēlāk kā sešas dienas pirms pieteikumu un piedāvājumu iesniegšanas termiņa beigām;
     3. Pasūtītājs nodrošina brīvu un tiešu elektronisko pieeju iepirkuma procedūras dokumentiem RTU tīmekļvietnē [www.rtu.lv](http://www.rtu.lv), sadaļā *“Publiskie iepirkumi”;*
     4. saskaņā ar PIL 30. panta ceturto un piekto daļu Pasūtītājs papildu informāciju, informāciju par grozījumiem iepirkuma procedūras dokumentos, kā arī citu informāciju, kas ir saistīta ar šo iepirkumu, publicē RTU tīmekļvietnē [www.rtu.lv](http://www.rtu.lv), sadaļā *“Publiskie iepirkumi”;*
     5. pretendentam ir pienākums sekot informācijai, kas tiks publicēta norādītajā RTU mājas lapā sakarā ar šo konkursu.
  6. **Piedāvājumu iesniegšanas un atvēršanas vieta un laiks:**
     1. piedāvājumi jāiesniedz **līdz 2017. gada 14. jūlijam, plkst.** **10:00,** Rīgas Tehniskās universitātes Iepirkumu nodaļā Kaļķu ielā 1 – 322, Rīgā, LV-1658 darba dienās laikā no plkst. 8:30 - 17:00. Saņemot piedāvājumu, Pasūtītāja pārstāvis reģistrē tā iesniegšanas datumu un laiku;
     2. piedāvājumam jābūt nogādātam 1.14.1.punktā noteiktajā vietā un termiņā. pretendents pats personīgi uzņemas piedāvājuma nesavlaicīgas piegādes risku;
     3. ja piedāvājumu iesniedz pēc norādītā termiņa beigām, to neatvērtu atdod atpakaļ pretendentam un pretendenta piedāvājumu nereģistrē;
     4. pretendents iesniegto piedāvājumu var grozīt tikai līdz piedāvājumu iesniegšanas termiņa beigām;
     5. pretendents var iesniegt tikai vienu piedāvājuma variantu;
     6. **piedāvājumu atvēršanas sanāksme ir atklāta**. Piedāvājumi tiks atvērti Rīgas Tehniskajā universitātē, Kaļķu ielā 1 – 322, Rīgā, **2017. gada 14. jūlijā, plkst. 10:00**;
     7. piedāvājumi tiek atvērti to iesniegšanas secībā. Komisija atver iesniegto piedāvājumu un priekšsēdētājs no sējuma “Oriģināls” nosauc pretendentu, piedāvājuma iesniegšanas datumu un laiku, piedāvāto līgumcenu;
     8. piedāvājumu pārbaudi Komisija veic slēgtā sēdē.

1. **PIEDĀVĀJUMA NOFORMĒŠANA**
   1. Visiem piedāvājuma dokumentiem jābūt latviešu valodā. Citās valodās iesniegtajiem dokumentiem jāpievieno pretendenta šī Nolikuma 2.11. punktā noteiktajā kārtībā apliecināts tulkojums latviešu valodā.
   2. Piedāvājumam jābūt:
      1. datordrukā;
      2. cauršūtam (caurauklotam) nodrošinot lapu aizvietošanas neiespējamību;
      3. ar secīgi numurētām lapām;
      4. ar piedāvājuma satura rādītāju;
      5. ar uzlīmi, uz uzlīmes jābūt norādītam lapu skaitam un datumam un pretendenta (ar paraksta tiesībām vai pretendenta pilnvarotas personas) parakstītai. Ja uz piedāvājuma lapām tiek izdarīti labojumi, tie jāparaksta iepriekš minētajai personai.
   3. **Piedāvājums sastāv no viena sējuma, kurā Piedāvājuma dokumenti jāsakārto šādā secībā:**
      1. Pretendenta pieteikums par piedalīšanos konkursā (forma Nolikuma 1.pielikumā);
      2. kvalifikācijas dokumenti (nolikuma 4.punkts);
      3. Pretendenta Tehniskais piedāvājums saskaņā ar nolikuma 3.pielikumu;
      4. Pretendenta Finanšu piedāvājums (forma nolikuma 7.pielikumā).
   4. Pretendentam jāiesniedz 1 (viens) piedāvājuma oriģināls un 1 (viena) piedāvājuma kopija papīra formātā, katra savā sējumā, un 1 (viena) kopija elektroniskā formātā (tikai nolikuma 2.3.4. un 2.3.5.punktā noteiktās piedāvājuma sastāvdaļas) uz datu nesēja MS Word vai MS Excel formātā vai ar to savietojamā failu formātā. Uz oriģināla iesējuma pirmās lapas jābūt norādei „Oriģināls”, uz kopijas – „Kopija”. Jebkura veida neskaidrību gadījumā noteicošais ir eksemplārs ar uzrakstu „Oriģināls“.
   5. Piedāvājumu jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība, piedāvājumu jāparaksta katras personas, kas iekļauta piegādātāju apvienībā, pārstāvim ar pārstāvības tiesībām vai tā pilnvarotai personai.
   6. Piedāvājuma oriģinālu un kopiju (ar datu nesēju) jāiesaiņo vienā kopējā iesaiņojumā ar norādi:
      1. pretendenta nosaukums un juridiskā adrese, reģistrācijas Nr.;
      2. Pasūtītāja nosaukums un adrese;
      3. šāda atzīme:

|  |
| --- |
| Atklātam konkursam  **„Optisko šķiedru sakaru līniju noma, RTU filiāļu pieslēgumu, Interneta pakalpojumu un autonomu sistēmu uzturēšanas pakalpojumu sniegšana”,**  ID Nr. RTU-2017/28  **Neatvērt līdz piedāvājuma iesniegšanas termiņa beigām** –  **līdz 2017. gada 14 jūlijam, plkst. 10:00** |

* 1. Piedāvājuma papildinājumi, labojumi ir jāiesniedz rakstiskā formā personīgi vai pasta sūtījumā RTU Iepirkumu nodaļā Kaļķu ielā 1 – 322, Rīga, LV-1658, **līdz** **2017. gada 14. jūlijam,** plkst. 10:00, slēgtā, aizzīmogotā iepakojumā. Uz iepakojuma jānorāda nolikuma 2.6.punktā noteiktais un papildus norāde – “PAPILDINĀJUMS”, ”LABOJUMI”.
  2. Piedāvājuma atsaukumam ir bezierunu raksturs un tas izslēdz pretendenta atsauktā piedāvājuma tālāku līdzdalību iepirkumā.
  3. Pretendenti sedz visas izmaksas, kas saistītas ar viņu piedāvājumu sagatavošanu un iesniegšanu Pasūtītājam. Piedāvājuma iesniegšana ir pretendenta brīvas gribas izpausme, tāpēc neatkarīgi no Konkursa rezultātiem, Pasūtītājs neuzņemas atbildību par pretendenta izdevumiem, kas saistīti ar piedāvājuma sagatavošanu un iesniegšanu.
  4. Visi piedāvājuma pielikumi ir tā neatņemamas sastāvdaļas.
  5. Piedāvājumam un visiem tam pievienotajiem dokumentiem ir jāatbilst visām šajā Nolikumā un tā pielikumos minētajām prasībām, Dokumentu juridiskā spēka likumam un MK noteikumiem Nr. 916 "Dokumentu izstrādāšanas un noformēšanas kārtība". Atbilstoši Publisko iepirkumu likuma 33.panta septītās daļas otrajam teikumam, iesniedzot piedāvājumu, piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots. Šādā gadījumā pretendents norāda pieteikuma vēstulē prasīto informāciju un uz attiecīgā dokumenta atvasinājuma vai tulkojuma norāda tā veidu (kopija, izraksts, noraksts vai tulkojums).
  6. Informāciju, kas ir komercnoslēpums atbilstoši Komerclikuma 19.pantam vai tā uzskatāma par konfidenciālu informāciju, piegādātājs norāda savā piedāvājumā. Komercnoslēpums vai **konfidenciāla informācija nevar būt informācija, kas Publisko iepirkumu likumā ir noteikta par vispārpieejamu informāciju**.

1. **PRETENTENTU IZSLĒGŠANAS NOTEIKUMI**
   1. Pasūtītājs izslēdz pretendentu no dalības iepirkuma procedūrā PIL 42. panta pirmajā daļā un otrajā daļā noteiktajos gadījumos.
   2. Pasūtītājs pārbaudi par pretendentu izslēgšanas gadījumu esamību veic kārtībā, kāda ir noteikta PIL 42.pantā.
   3. Pretendents piedāvājumā iekļauj PIL 43. panta pirmajā daļā paredzēto informāciju cik tālu tā nav attiecināma uz pretendentu, kuram būtu piešķiramas iepirkuma līguma slēgšanas tiesības.
2. **PRETENDENTU KVALIFIKĀCIJAS PRASĪBAS UN TĀS APLIECINOŠIE DOKUMENTI**

|  |  |
| --- | --- |
| * 1. Prasības | * 1. Iesniedzamie dokumenti |
| 4.1.1. Pretendenta pieteikums dalībai konkursā, kas jāparaksta pretendenta pārstāvim ar pārstāvības tiesībām vai tā pilnvarotai personai.  Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām. | * + 1. **Pieteikuma vēstule**, kas noformēta atbilstoši konkursa nolikuma 1.pielikumam. |
| 4.1.2. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, atbilstoši reģistrācijas vai pastāvīgās dzīvesvietas valsts normatīvo aktu prasībām. | * + 1. Pretendentu, kas reģistrēti Latvijas Republikas Uzņēmumu reģistra Komercreģistrā, reģistrācijas faktu **Komisija** pārbauda Uzņēmumu reģistra mājaslapā.   Pretendentiem, kas reģistrēti ārvalstīs – jāiesniedz komersanta reģistrācijas apliecības kopija vai līdzvērtīgas iestādes izdots dokuments, kas ir atbilstošs attiecīgās valsts normatīviem aktiem. Ja tādas nav (reģistrācijas valsts normatīvais regulējums neparedz reģistrācijas apliecības izdošanu) tad iesniedz informāciju par pretendenta reģistrācijas nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu). |
| 4.1.3. Pretendents ir tiesīgs sniegt elektronisko sakaru tīklu nodrošināšanas pakalpojumus Latvijas teritorijā. | * + 1. Pretendentam, kam ir izsniegta Sabiedrisko pakalpojumu regulēšanas komisijas elektronisko sakaru komersanta reģistrācijas apliecība, reģistrācijas faktu pasūtītājs pārbaudīs Sabiedrisko pakalpojumu regulēšanas komisijas mājaslapā. |
| 4.1.4. Pretendenta minimālais gada finanšu apgrozījums (neto apgrozījums) iepriekšējos trijos finanšu gados, par kuriem ir atbilstoši sagatavoti, apstiprināti un iesniegti gada pārskati Valsts ieņēmumu dienestam (vai attiecīgās valsts kompetentajā institūcijā) vai, ja Pretendents ir reģistrēts vēlāk par 2014.gadu, no tā reģistrācijas dienas, ir ne mazāks kā:  1. iepirkuma daļā vismaz 200 000 EUR;  2.iepirkuma daļā vismaz 300 000 EUR;  3.iepirkuma daļā vismaz 300 000 EUR;  4.iepirkuma daļā vismaz 42 000 EUR;  5.iepirkuma daļā vismaz 90 000 EUR. | * + 1. Lai apliecinātu nolikuma 4.1.4.punkta izpildi, Pretendentam jāiesniedz Peļņas un zaudējumu aprēķina apliecinātas kopijas par iepriekšējiem trīs finanšu gadiem, par kuriem ir atbilstoši sagatavoti, apstiprināti un iesniegti Valsts ieņēmumu dienestam gada pārskati vai, ja Pretendents ir reģistrēts vēlāk par 2014.gadu, no tā reģistrācijas dienas.   Ārvalstī reģistrētam Pretendentam jāiesniedz atbilstoši sagatavots, apstiprināts un attiecīgajā valsts kompetentajā institūcijā izsniegts dokuments, vai ja Pretendents ir reģistrēts vēlāk par 2014.gadu, no tā reģistrācijas dienas. |
| 4.1.5. Pretendentam ne vairāk kā iepriekšējo trīs (2014., 2015., 2016. un 2017.)\* gadu laikā līdz piedāvājuma iesniegšanas termiņam ir pieredze vismaz 3 (trīs) līdzīgu pakalpojumu sniegšanā:   * Par līdzīgiem pakalpojumiem 1., 2. un 4.iepirkuma daļai Nolikuma izpratnē tiks uzskatīti tādi, kuros ir nodrošināta tiešo optisko līniju apkalpošanas vai nomas pakalpojumu sniegšana, kur vismaz viens pakalpojums sniegts vismaz EUR 100 000,00 (bez PVN) apmērā - 1.iepirkuma daļai, kur vismaz viens pakalpojums sniegts vismaz EUR 150 000,00 (bez PVN) apmērā -2. iepirkuma daļai, kur vismaz viens pakalpojums sniegts vismaz EUR 45 000,00 (bez PVN apmērā) – 4.iepirkuma daļai. (Termins „apkalpošana” šajā prasībā jāsaprot kā tādu pakalpojumu nodrošināšana, kas ir novērtējami līdzvērtīgi nolikumā un tehniskajā piedāvājumā norādītajam. Tikai garantijas saistību nodrošināšana netiks atzīta par atbilstošu šī punkta prasībām); * Par līdzīgiem pakalpojumiem 3.iepirkuma daļai Nolikuma izpratnē tiks uzskatīti tādi, kuros ir nodrošināta datu pārraides pakalpojumu sniegšana ar vismaz 1 Gbps datu pārraides ātrumu Latvijas un ārzemju interneta resursiem, kur vismaz viens pakalpojums sniegts vismaz EUR 150 000,00 (bez PVN) apmērā;   + - Par līdzīgiem pakalpojumiem 5.iepirkuma daļai Nolikuma izpratnē tiks uzskatīti tādi, kuros ir nodrošināts pieslēgums vienā no SMILE apmaiņas punktiem ar 1Gbit datu pārraides ātrumu. | * + 1. **Pretendenta** **sniegto pakalpojumu saraksts** ***(Iepirkuma nolikuma 4.pielikums)***, kuram jāpievieno pakalpojuma **saņēmēju atsauksmes** par katru no sniegtajiem pakalpojumiem. |

*\*Pēdējie 3 (trīs) gadi tiek aprēķināti, secīgi skaitot no piedāvājumu iesniegšanas brīža. Piemērs: piedāvājums iesniegts 2017.gada 1.jūnijā - par atbilstošu pieredzi, kas ir iegūta pēdējo 3 (trīs) gadu laikā, tiks uzskatīta pieredze, kas iegūta laika posmā no 2014.gada 1.jūnija līdz piedāvājuma iesniegšanas brīdim.*

* 1. Ja piedāvājumu iesniedz personu apvienība, piedāvājumā papildus norāda personu, kas Konkursā pārstāv attiecīgo personu apvienību, katras personas atbildības sadalījumu un veicamo darbu uzskaitījums, kā arī vienošanos par sadarbību konkrētā līguma izpildei.
  2. Ja piedāvājumu iesniedz personu apvienība, kura uz pieteikuma iesniegšanas brīdi nav juridiski noformējusi savu sadarbību saskaņā ar Komerclikumu, lai tā tiktu atzīta par pretendentu, ir jāiesniedz visu personu apvienības dalībnieku parakstīts saistību raksta (protokola, vienošanās, cita dokumenta) kopija, kas apliecina, ka, ja pretendents tiks atzīts par uzvarētāju, tiks izveidota personālsabiedrība saskaņā ar nolikuma prasībām.
  3. Ja piedāvājumu iesniedz personālsabiedrība, tad, lai tā tiktu atzīta par pretendentu konkursā, ir jāiesniedz personālsabiedrības līguma kopija vai izraksts no līguma, vai cita dokumenta (protokols, vienošanās) kopija, kas apliecina katra personālsabiedrības biedra kompetenci un atbildības sadalījumu, ja tas nav ietverts personālsabiedrības līgumā vai tā izrakstā.
  4. Pretendents var balstīties uz citu personu iespējām, ja tas ir nepieciešams konkrētā līguma izpildei. Ja pretendents savas kvalifikācijas atbilstības apliecināšanai balstās uz citas personas iespējām, pretendenta atlasei papildus jāiesniedz šādi dokumenti:
     1. nolikuma 4.1.2 – 4.1.5.punktā prasītā informācija par personu, uz kuras iespējām pretendents balstās;
     2. personas, uz kuras iespējām pretendents balstās, apliecinājums vai vienošanās par sadarbību ar pretendentu konkrētā līguma izpildē, no kuras Pasūtītājs var gūt pārliecību, ka pretendenta rīcībā būs nepieciešamie resursi.
  5. Pretendents savas kvalifikācijas atbilstības apliecināšanai nevar balstīties uz citas personas iespējām:
     1. ja ar personu, uz kuras iespējām pretendents balstās, lai apliecinātu atbilstību nolikumam, iepirkuma līguma izpildei nav paredzēts slēgt vienošanos par solidāru atbildību;
     2. ja persona, uz kuras iespējām pretendents balstās, nebūs iesaistīta iepirkuma līguma izpildē.
  6. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai nolikuma 4.1.punktā noteiktajām pretendentu atlases prasībām. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst noteiktajām atlases prasībām, tas iesniedz šo dokumentu arī par katru personu, uz kuras iespējām balstās, lai apliecinātu, ka tā kvalifikācija atbilst noteiktajām prasībām. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
  7. Pretendents var iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
  8. Konkursa nolikuma 4.9. punktā minētais Eiropas vienotais iepirkuma procedūras dokuments ir pieejams aizpildīšanai .doc formātā: <http://www.iub.gov.lv/sites/default/files/upload/1_LV_annexe_acte_autonome_part1_v4.docvai> Eiropas Komisijas mājaslapā tiešsaistes režīmā: <https://ec.europa.eu/growth/tools-databases/espd/filter?lang=lv>.
  9. Pretendentam ir tiesības piesaistīt apakšuzņēmēju (Pretendenta vai tā apakšuzņēmēja piesaistīta vai nolīgta persona, kura sniedz pakalpojumus, kas nepieciešami ar Pasūtītāju noslēgta publiska pakalpojuma līguma izpildei neatkarīgi no tā, vai persona pakalpojumus sniedz Pretendentam vai citam apakšuzņēmējam).
  10. **Pretendentam savā piedāvājumā ir jānorāda visus tos apakšuzņēmējus, kuru sniedzamo pakalpojumu vērtība ir 10 (desmit) procenti no kopējās līguma vērtības vai lielāka, un katram šādam apakšuzņēmējam izpildei nododamo pakalpojuma līguma daļu** (forma – nolikuma 6.pielikumā).
  11. Apakšuzņēmēja sniedzamo pakalpojumu kopējo vērtību noteic, ņemot vērā apakšuzņēmēja un tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar Koncernu likumu apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā.
  12. Nolikuma 4.12.punktā minēto apakšuzņēmēju nomaiņa un jauna personāla un apakšuzņēmēju piesaiste ir pieļaujama tikai PIL 62.pantā noteiktajā kārtībā.
  13. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, Pretendents iesniedz pakalpojuma sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Iepirkuma līguma izpildes laikā piegādātājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.

1. **Paskaidrojumi par piedāvājuma sagatavošanu**
   1. Pretendents Tehnisko piedāvājumu sagatavo, ievērojot nolikuma 2.pielikumu. Pretendents Finanšu piedāvājumu sagatavo saskaņā ar nolikumu un formu (nolikuma 3.pielikumu).
   2. Pretendents Finanšu piedāvājumu sagatavo, līgumcenu norādot *euro* bez pievienotās vērtības nodokļa. Piedāvātajā līgumcenā pretendents iekļauj:
      1. visas izmaksas, kas saistītas ar iepirkuma priekšmetu;
      2. visus valsts un pašvaldību noteiktos nodokļus un nodevas, izņemot pievienotās vērtības nodokli;
      3. citas izmaksas, kas ir saistošas Pretendentam.
   3. Piedāvājuma cena ir jāaprēķina un jānorāda ar precizitāti 2 (divas) zīmes aiz komata.
2. **Piedāvājumu NOFORMĒJUMA pārbaude**

**UN PRETENDENTU ATLASE**

* 1. Komisija veic piedāvājumu noformējuma pārbaudi un pretendentu atlasi slēgtā sēdē, kuras laikā Komisija pārbauda piedāvājumu atbilstību nolikumā noteiktajām prasībām.
  2. Pretendenta piedāvājums tiek noraidīts un netiek tālāk izvērtēts, ja Komisija konstatē, ka:
     1. Pretendenta piedāvājumā pastāv neatbilstība nolikuma 2.punkta prasībām, kas neļauj objektīvi identificēt pretendentu un piedāvājuma saturu;
     2. Pretendents neatbilst kādai no nolikuma 4.punkta prasībām;
  3. Jaiesniegtajos dokumentos ietvertā informācijas par pretendenta kvalifikāciju ir neskaidra vai nepilnīga, Pasūtītājs pieprasa, lai pretendents vai kompetenta institūcija izskaidro vai papildina šajos dokumentos ietverto informāciju.

1. **piedāvājumU atbilstības pārbaude**
   1. Komisija veic piedāvājumu pārbaudi slēgtā sēdē, kuras laikā Komisija pārbauda katra atlasi izturējušā pretendenta Tehniskā piedāvājuma atbilstību Tehniskajām specifikācijām.
   2. Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota piedāvājumā iekļautā informācija.
   3. Pretendenta piedāvājums tiek noraidīts un netiek tālāk izvērtēts, ja Komisija konstatē, ka Pretendents, sagatavojot Tehnisko piedāvājumu, nav ievērojis nolikuma 2.pielikumu, piedāvājums neatbilst Tehniskajai specifikācijai.
   4. Komisija veic aritmētisko kļūdu pārbaudi pretendentu Finanšu piedāvājumos. Ja komisija konstatēs aritmētiskās kļūdas, komisija šīs kļūdas labo. Par konstatētajām kļūdām un laboto piedāvājumu, komisija informē pretendentu, kura piedāvājumā kļūdas tika konstatētas un labotas. Vērtējot piedāvājumu, komisija ņem vērā veiktos labojumus.
   5. Ja Komisija konstatē, ka Pretendents iesniedzis nepamatoti lētu piedāvājumu, Komisija to izslēdz no turpmākās dalības Konkursā PIL 53.pantā noteiktajā kārtībā.
   6. Pēc finanšu piedāvājuma atbilstības pārbaudes nolikuma prasībām, komisija izvēlas saimnieciski visizdevīgāko piedāvājumu ar viszemāko piedāvāto līgumcenu katrā iepirkuma daļā.
2. **Līgumslēgšanas tiesību piešķiršana,**

**līguma noslēgšana**

* 1. Par līguma slēgšanas tiesību piešķiršanu un uzvarētāju konkursā Komisija atzīst pretendentu, kurš ir atbilstošs visām nolikuma prasībām un piedāvājis viszemāko līgumcenu katrā iepirkuma daļā.
  2. Pasūtītājs vienlaikus informē visus pretendentus par pieņemto lēmumu attiecībā uz iepirkuma līguma slēgšanu PIL 37.pantā noteiktajā kārtībā.
  3. Ja pretendents, ar kuru Pasūtītājs pieņēmis lēmumu slēgt iepirkuma līgumu, ir personu apvienība, pretendentam ir pienākums 10 dienu laikā no brīža, kad iepirkuma rezultāts normatīvajos aktos noteiktajā kārtībā kļuvis neapstrīdams, reģistrēt personālsabiedrību normatīvajos aktos noteiktajā kārtībā.
  4. Ja konkursa uzvarētājs bez attaisnojoša iemesla 10 (desmit) darba dienu laikā no dienas, kad lēmums par līguma slēgšanas tiesību piešķiršanu stājies spēkā, atsakās slēgt līgumu ar Pasūtītāju, vai konkursa uzvarētājs atsauc savu piedāvājumu, Komisija izvēlas Pretendentu, kurš piedāvājis nākamo viszemāko cenu. Pirms lēmuma pieņemšanas par līguma slēgšanu ar nākamo Pretendentu, kurš piedāvājis viszemāko cenu Pasūtītājs izvērtēs, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš attiecās slēgt līgumu ar Pasūtītāju. Ja nepieciešams, Pasūtītājs pieprasīs no nākamā Pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu.
  5. Ja nākamais pretendents, kurš piedāvājis viszemāko cenu, ir uzskatāms par vienu tirgus dalībnieku kopā ar sākotnēji izraudzīto pretendentu, vai nākamais pretendents atsakās slēgt līgumu, Pasūtītājs pieņem lēmumu pārtraukt konkursu, neizvēloties nevienu piedāvājumu.
  6. Iepirkuma līgums starp Pasūtītāju un konkursa uzvarētāju tiks noslēgts PIL 60.pantā noteiktajā kārtībā.

1. **PIELIKUMI**
   1. Nolikumam pievienoti šādi pielikumi:
2. pielikums – Pieteikuma veidlapa (forma);
3. pielikums – Pasūtītāja Tehniskā specifikācija (Pretendenta tehniskā piedāvājuma forma);
4. pielikums – Pretendenta finanšu piedāvājuma forma;
5. pielikums – Pretendenta sniegto pakalpojumu saraksts (forma);
6. pielikums – Pretendenta informācija par apakšuzņēmējiem (forma);
7. pielikums – Iepirkuma līguma projekts.

**1.pielikums**

konkursa nolikumam

(id. Nr.: RTU-2017/28)

**Pretendenta pieteikums par piedalīšanos konkursā**

**Piezīme**: *Konkursa pretendentam jāaizpilda tukšās vietas šajā formā.*

**Pasūtītājs:** Rīgas Tehniskā universitāte

**Iepirkums:** *„Optisko šķiedru sakaru līniju noma, RTU filiāļu pieslēgumu, Interneta pakalpojumu un autonomu sistēmu uzturēšanas pakalpojumu sniegšana”,*

**ID Nr.:** RTU-2017/28

*<Pieteikuma sagatavošanas vieta un datums>*

Saskaņā ar konkursa nolikumu, mēs, apakšā parakstījušies, apstiprinām, ka piekrītam konkursa noteikumiem un tajā noteiktajam līguma projekta noteikumiem. Piedāvājam sniegt pakalpojumu un veikt darbus saskaņā ar nolikuma prasībām. Mēs apliecinām, ka neesam ieinteresēti nevienā citā piedāvājumā, kas iesniegts šajā iepirkuma procedūrā.

1. Informācija par pretendentu vai personu, kura pārstāv piegādātāju apvienību iepirkumā:

4.1. Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.2. Reģistrēts ar Nr: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.3. Nodokļu maksātāja reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.4. Juridiskā adrese (norādīt arī valsti): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.5. Biroja adrese (norādīt arī valsti): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.6. Kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vārds, uzvārds, amats)

4.7. Telefons: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.8. Fakss: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.9. E-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.10. Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.11. Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.12. Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. ***Ja Pretendents ir piegādātāju apvienība*** *(personu grupa):*
   1. *persona, kura pārstāv piegādātāju apvienību Konkursā: \_\_\_\_\_\_\_\_\_\_\_\_\_\_\_\_\_\_\_\_\_\_.*
   2. *katras personas atbildības apjoms: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*
2. Informācija par to, vai piedāvājumu iesniegušā Pretendenta (personu grupas gadījumā – katra dalībnieka) uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam atbilstoši EK komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.):

|  |  |  |
| --- | --- | --- |
| **Persona**  *(norādīt nosaukumu un lomu (pretendents, personu apvienības dalībnieks), apakšuzņēmējs) iepirkumā)* | **Mazais uzņēmums**  *ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro*  **(atbilst/neatbilst)** | **Vidējais uzņēmums**  *ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro*  **(atbilst/neatbilst)** |
| **< >** | **< >** | **< >** |

**APLIECINĀJUMI**

Piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu:

1) KOPIJA piedāvājuma \_\_\_ lpp., kopā \_\_\_\_ (skaits);

2) NORAKSTS piedāvājuma \_\_\_\_ lpp., kopā \_\_\_\_ (skaits);

3) IZRAKSTS piedāvājuma \_\_\_ lpp., kopā \_\_\_\_ (skaits);

2) TULKOJUMS piedāvājuma \_\_\_ lpp., kopā \_\_\_\_ (skaits).

Ar šo uzņemos pilnu atbildību par Konkursam iesniegto dokumentu komplektāciju, tajos ietverto informāciju, noformējumu, atbilstību nolikuma prasībām. Sniegtā informācija un dati ir patiesi.

Paraksts: \_\_\_\_\_\_\_\_\_\_\_\_\_ Vārds, uzvārds: \_\_\_\_\_\_\_\_\_\_\_\_\_\_\_ Amats: \_\_\_\_\_\_\_\_\_\_\_\_\_\_

**2.pielikums**

konkursa nolikumam

(id. Nr.: RTU-2017/28)

**Pasūtītāja tehniskā specifikācija (Pretendenta tehniskā piedāvājuma forma)**

***Pievienots atsevišķā datnē***

**3.pielikums**

konkursa nolikumam

(id. Nr.: RTU-2017/28)

**Pretendenta finanšu piedāvājuma forma**

***Pievienots atsevišķā datnē***

**4.pielikums**

konkursa nolikumam

(id. Nr.: RTU-2017/28)

**IEPRIEKŠ sniegto PAKALPOJUMU SARAKSTS**

|  |  |  |  |  |
| --- | --- | --- | --- | --- |
| **Nr.p.k.** | **Sniegtā pakalpojuma apraksts (īsi raksturot sniegto pakalpojumu, lai Pasūtītājs var pārliecināties, ka tas ir līdzīgs nolikuma 4.2.5.punkta izpratnē)** | **Pakalpojuma sniegšanas laiks (norādot vismaz gadu un mēnesi, kad sniegts pakalpojums, piem., –2016.gada jūnijs līdz 2017.gada jūlijs)** | **Sniegtā (izpildītā) pakalpojuma summa EUR bez PVN** | **Pasūtītājs, tā kontaktpersona un tās tālruņa numurs** |
| **1.** |  |  |  |  |
| **2.** |  |  |  |  |

Šajā veidlapā ietverama informācija saskaņā ar Iepirkumu nolikuma 4.2.5.punkta prasībām par Pretendenta pieredzi. Ziņas norāda par ne vairāk kā iepriekšējiem trīs gadiem līdz piedāvājumu iesniegšanas termiņa beigām (2014., 2015., 2016., 2017.), vai, ja Pretendents ir reģistrēts vēlāk – no reģistrācijas dienas.

Datums:

Paraksts\*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Formu paraksta Pretendentu pārstāvēt tiesīga persona vai pilnvarota persona (šādā gadījumā obligāti jāpievieno pilnvara).

**5.pielikums**

konkursa nolikumam

(id. Nr.: RTU-2017/28)

**Apakšuzņēmēju saraksts**

|  |  |  |  |  |
| --- | --- | --- | --- | --- |
| **Nr.p.k.** | **Apakšuzņēmēja nosaukums, rekvizīti, kontaktpersona** | **Sniedzamo pakalpojumu daļa** | | |
| **Sniedzamo pakalpojumu daļas apraksts** | **Finanšu piedāvājuma summa EUR (bez PVN)** | **Pakalpojuma daļas vērtības procentuālā izteiksme pret visu Pakalpojumu vērtību** |
| 1 |  |  |  |  |
| 2 |  |  |  |  |
| 3 |  |  |  |  |

Ar šo Apakšuzņēmējs, tā *(amatpersonas amats, vārds, uzvārds)*, personā, kurš (-a) darbojas pamatojoties uz *(statūtiem/pilnvaras)*, apliecina, ka piekrīt būt Rīgas Tehniskās universitātes organizētā atklātā konkursa „Optisko šķiedru sakaru līniju noma, RTU filiāļu pieslēgumu, Interneta pakalpojumu un autonomu sistēmu uzturēšanas pakalpojumu sniegšana”,ar ID.Nr. RTU-2017/28 (turpmāk – Iepirkums), kā *(Pretendenta nosaukums, reģistrācijas numurs un adrese)* (turpmāk – Pretendents) apakšuzņēmējs.

Apakšuzņēmēja pārstāvja paraksts:

Datums:

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*atkārto tik reizes, cik nepieciešams*)

Datums:

Paraksts\*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Formu paraksta Pretendentu pārstāvēt tiesīga persona vai pilnvarota persona (šādā gadījumā obligāti jāpievieno pilnvara).